દરરોજ સવારે ચર્ચગેટ કે નરીમાન પૉઇન્ટ તરફ જવા માગતા વાહનચાલકો તથા સ્ટુડન્ટ્સે સમગ્ર સપ્તાહ દરમ્યાન ઘણી મુશ્કેલીઓ સહન કરવી પડવાની છે, કારણ કે દિલ્હીના રાજપથની જેમ મુંબઈના મરીન ડ્રાઇવ પર આ વર્ષે રિપબ્લિક ડે પરેડનું આયોજન રાજ્ય સરકારે કર્યું છે. રોડ પર દરરોજ કરવામાં આવતી પરેડની પ્રૅક્ટિસને કારણે વાહનચાલકો તથા સ્કૂલ જતા સ્ટુડન્ટ્સને ટ્રાફિકની સમસ્યા નડી રહી છે. રિહર્સલમાં મુંબઈ પોલીસ, આમ્ર્ડ ફોર્સિસ તથા વિવિધ સ્કૂલનાં બાળકો ભાગ લઈ રહ્યાં છે.